РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-1/22

Датум: 23. фебруар 2022. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21), члана 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на 11. сједници одржаној дана 23. фебруара 2022. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ДИРЕКТОРА ЈАВНЕ УСТАНОВЕ**

**ЦЕНТАР ЗА СОЦИЈАЛНИ РАД БИЈЕЉИНА**

1. Милорад Софренић, разрјешава се дужности директора Јавне установе Центар за социјални рад Бијељина, због истека мандата.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Дана 01.01.2018. године Милорад Софренић именован је за директора Јавне установе Центар за социјални рад Бијељина рјешењем Скупштине Града Бијељина у претходном сазиву број 01-111-268/17 од 15.12.2017. године. Имајући у виду да мандат директора Јавне установе Центар за социјални рад Бијељина траје четири године, те да је истекао временски период од четири године на који је именован, одлучено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Милорад Софренић |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-2/22

Датум: 23. фебруар 2022. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21), а у вези са чланом 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на 11. сједници одржаној дана 23. фебруара 2022. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА**

1. Милорад Софренић, именује се за вршиоца дужности директора Јавне установе Центар за социјални рад Бијељина.

2. Именовани ће функцију из тачке 1. овог Рјешења обављати до окончања поступка избора и коначног именовања директора Јавне установе Центар за социјални рад Бијељина.

3. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласинк Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач. Члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) односи се на изузећа у примјени од тог закона, тј. на именовања на краћи период, под којим се подразумјевају именовања на највише 2 мјесеца која се не могу поновити и за која укупна накнада за цијели период не износи више од пет хиљада КМ (5.000). Сходно горе наведеном, одлучено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованом |  |  |
| 1. Архива |  | Александар Ђурђевић, с.р. |
|  |  |  |

На основу члана 8. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на 11. сједници одржаној дана 23. фебруара 2022. године, расписала је

**Ј А В Н И К О Н К У Р С**

**ЗА ПОПУНУ УПРАЖЊЕНOГ МЈЕСТА**

I ДИРЕКТОР ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА

II ОПИС ПОСЛОВА

Директор представља и заступа јавну установу, организује и руководи установом, предлаже програм и план рада и доставља их Управном одбору на разматрање, стара се и одговара за законитост рада и обавља и друге послове утврђене Законом и Статутом.

III М А Н Д А Т

Директор се именује на период од 4 ( четири ) године.

IV С Т А Т У С

Уговором о међусобним правима и обавезама који директор закључује са Управним одбором утврђује се радно-правни статус, плата и друга примања директора по основу рада.

V ОПШТИ УСЛОВИ ЗА КАНДИДАТЕ СУ:

• Да су држављани БиХ – Републике Српске,

• Да су старији од 18 година,

• Да нису отпуштени из државне службе, на било којем нивоу власти у БиХ, као резултат дисциплинске мјере, у периоду од три године прије објављивања конкурса,

• Да не служе казну изречену од стране Међународног суда за бившу Југославију и да нису под оптужбом тог Суда, а да се нису повиновали налогу да се појаве пред Судом.

• Да нису осуђивани за кривична дјела која их чине неподобним за вршење дужности.

VI ПОСЕБНИ УСЛОВИ И КРИТЕРИЈУМИ ЗА КАНДИДАТЕ

Посебни услови за кандидате из тачке I су:

- висока стручна спрема (Факултет политичких наука – смјер социјални рад и социјална политика, Правни факултет, Филозофски факултет – група за педагогију, психологију или социологију, Дефектолошки факултет, Факултет економских усмјерења)

- најмање пет година радног искуства у струци

- положен стручни испит за рад у органима управе

- да није осуђиван за кривична дјела која га чине неподобним за вршење функције директора

- посједовање руководних и организационих способности

- доказани резултати и успјеси у обављању ранијих послова

- програм рада.

2.

VII СУКОБ ИНТЕРЕСА

Кандидати не могу обављати дужности нити активности или бити на положају који доводи до сукоба интереса у складу са Законом о министарским, владиним или другим именовањима Републике Српске („Службени гласник Републике Српске“, број: 41/03), Законом о спречавању сукоба интереса у органима власти Републике Српске („Службени гласник Републике Српске“, број: 73/08), Законом о локалној самоуправи („Службени гласник Републике Српске“, број: 97/16, 36/19 и 61/21) и другим законима.

Кандидати не могу бити лица која су на функцији у политичкој странци.

VIII ПОТРЕБНА ДОКУМЕНТА

Уз пријаву кандидати достављају доказе о испуњавању општих и посебних услова, у оригиналу или овјереној копији:

- биографију о кретању у служби, увјерење да кандидат није осуђиван, увјерење о држављанству (не старије од шест мјесеци), извод из матичне књиге рођених, увјерење о положеном стручном испиту за рад у органима управе, својеручно потписане и овјерене изјаве о испуњавању услова из тачке V алинеје 3., 4. и 5. конкурса, својеручно потписану и овјерену изјаву о непостојању сукоба интереса (тачка VII Конкурса), диплому, доказ о радном искуству у струци, програм рада и ако посједује и друге доказе којима доказује резултате рада на ранијим пословима, посједовање руководних и организационих способности.

Са свим кандидатима који уђу у ужи избор Комисија за избор ће обавити интервју, о чему ће кандидати бити благовремено обавијештени.

IX РОК ЗА ПОДНОШЕЊЕ ПРИЈАВА

Рок за подношење пријава је 14 дана од дана последњег објављивања конкурса.

Непотпуне и неблаговремене пријаве неће бити узете у разматрање.

О резултатима конкурса кандидати ће бити писмено обавијештени.

Пријаве се могу доставити лично или путем поште на адресу:

СКУПШТИНА ГРАДА БИЈЕЉИНА

Трг Краља Петра I Карађорђевића број 1.

са назнаком „Комисија за избор“.

X ОБЈАВЉИВАЊЕ

Јавни конкурс ће се објавити у „Службеном гласнику Републике Српске“ и дневном листу „Независне новине“.

Јавни конкурс ће се објавити и у „Службеном гласнику Града Бијељина“, али се та објава неће рачунати у рокове за пријављивање кандидата.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-3/22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 23. фебруар 2022. године |  |  |
|  |  | Александар Ђурђевић, с.р. |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-4/22

Датум: 23. фебруар 2022. године

На основу члана 9. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. Статута Града Бијељина („Службени гласник Града Бијељина“, број: 9/17), Скупштина Града Бијељина на 11. сједници одржаној дана 23. фебруара 2022. године, д о н и ј е л а је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ИЗБОР ДИРЕКТОРА**

**ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА**

I

У Комисију за избор директора Јавне установе Центар за социјални рад Бијељина, именују се :

1. Јелена Бурић Шаренац, предсједник

2. Драгана Шушић, члан

3. Драган Јовановић, члан

4. Синиша Кајмаковић, члан

5. Бранка Ђелмо, члан

II

Задатак Комисије за избор је да у складу са Законом о министарским, владиним и другим именовањима у Републици Српској („Службени гласник Републике Српске“, број: 41/03 ) прегледа све пријаве које стигну у прописаном року, по потреби прибави додатне информације о кандидатима, обави интервју са свим кандидатима који су ушли у ужи избор и након тога достави Извјештај о свом раду Скупштини града на разматрање и доношење акта за коначно именовање.

III

Ово Рјешење ступа на снагу даном доношења, а објавиће се у „Службеном гласнику Града Бијељина“.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |